**Ministru kabineta noteikumu projekta „Grozījumi 2014.gada 30.septembra noteikumos Nr.576 "Būvniecības valsts kontroles biroja nolikums"”, sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Grozījums Ministru kabineta 2014.gada 30.septembra noteikumos Nr.576 "Būvniecības valsts kontroles biroja nolikums"” (turpmāk – noteikumu projekts) ir sagatavots ar mērķi noteikt vienlīdzīgu principu iestādes vadītāju amata izpildes termiņos Ekonomikas ministrijas padotības iestādēs, kā arī ierobežojot vairākus pilnvaru termiņus pēc kārtas pildīt vadošo amatu institūcijā, sekmēt tās attīstības dinamiku un radīt labus priekšnoteikumus pārmaiņām. Tiesību akts stāsies spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Valsts civildienesta likuma 11.panta otro daļu, pretendentu valsts tiešās pārvaldes iestādes vadītāja amatā uz pieciem gadiem ieceļ ministrs. Sešus mēnešus pirms termiņa beigām ministrs pieņem lēmumu par termiņa pagarināšanu uz pieciem gadiem vai pamatotu lēmumu par atbrīvošanu no amata. Līdz ar to valsts tiešās pārvaldes iestāžu vadītāju tiesība pretendēt uz atkārtotu pilnvaru termiņu nav ierobežotas.Ilgstoša atrašanās vienā amatā var radīt stagnācijas riskus. Pienākums pēc samērīga laika izraudzīties citu personu noteiktam amatam, lai arī iepriekšējais vadītājs ir labi un godprātīgi pildījis savus pienākumus, sekmē institūcijas attīstību un rada iespēju veidot plašāku pretendentu konkurētspēju.Demokrātiskas valsts iekārtas principu stiprina amatpersonu maiņa pēc noteikta termiņa. Vairāku pilnvaru termiņu ierobežojums pēc kārtas pildīt vadošo amatu sekmē ne tikai institūcijas attīstībai nepieciešamo dinamiku, bet arī rada labus priekšnosacījumus vajadzīgām pārmaiņām. Iestāžu vadītāju mobilitāte var būt ne tikai kā priekšnosacījums, lai pēc iespējas novērstu visus iespējamos, tai skaitā korupcijas, riskus, bet arī kā instruments, kas palīdz stiprināt dinamisku valsts iestāžu attīstību, kas ir viens no Valsts pārvaldes reformu plāna 2020 uzdevumiem. Ņemot vērā iepriekš minēto, kā arī ievērojot vienlīdzības principu un to, ka jau šobrīd Ekonomikas ministrijai ir padotības iestādes (piemēram, Konkurences padome), kurās iestādes vadītājam ir ierobežojums atkārtotam pilnvaru termiņam, nosakot amatā iecelšanu ne vairāk kā vienu reizi pēc kārtas, izstrādāts konkrētais noteikumu projekts. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta neietekmēs pārvaldes institucionālo struktūru un izpildē iesaistīto institūciju funkcijas un uzdevumi paliks nemainīgi.Netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Ekonomikas ministrs R. Nemiro

Valsts sekretārs Ē. Eglītis

Zaharāne, 67013183

Ieva.zaharane@em.gov.lv